Na temelju članka 55. Statuta Grada Koprivnice („Glasnik Grada Koprivnice“ broj 4/09, 1/12, 1/13 i 3/13 – pročišćeni tekst) zamjenik koji obnaša dužnost gradonačelnika, 28. ožujka 2017. godine donio je

**Z A K L J U Č A K**

**o zaključenju Aneksa Ugovoru br.** **1/17. o prijevozu učenika osnovnih škola**

**nad kojima osnivačka prava ima Grad Koprivnica za 2017. godinu**

**I.**

Zaključuje se Aneks Ugovoru br. 1/17 o prijevozu učenika osnovnih škola nad kojima osnivačka prava ima Grad Koprivnica za 2017. godinu**,** KLASA: 602-02/16-01/0036, URBROJ: 2137/01-04/5-16-13, od 2. siječnja 2017.godine, između naručitelja Grada Koprivnice i izvršitelja ČAZMATRANS PROMET d.o.o., M. Novačića 10, Čazma kao ponuditelja (prijevoznika) i tvrtke VUK d.o.o., Stjepana Radića 39, Đurđevac kao podizvoditelja.

**II.**

 Aneks Ugovora br. 1/17. iz točke I. ovog Zaključka, nalazi se u prilogu i čini sastavni dio ovog Zaključka.

KLASA: 602-02/16-01/0036

URBROJ: 2137/01-04/5-17-27

Koprivnica, 28. ožujka 2017.

 ZAMJENIK KOJI OBNAŠA

DUŽNOST GRADONAČELNIKA:

 Mišel Jakšić, dipl. oec.

**OBRAZLOŽENJE**

Dana 02. siječnja 2017. godine zaključen je Ugovor br. 1/17. o prijevozu učenika osnovnih škola nad kojima osnivačka prava ima Grad Koprivnica za 2017. godinu, KLASA: 602-02/16-01/0036, URBROJ: 2137/01-04/5-16-13 (u daljnjem tekstu: Ugovor) s odabranim ponuditeljem. Sukladno Zakon o javnoj nabavi određeno je da Izvođač može tijekom izvršenja ugovora o javnoj nabavi od Naručitelja zahtijevati uvođenje jednog ili više novih podizvoditelja čiji ukupni udio ne smije prijeći 30% vrijednosti ugovora o javnoj nabavi. Temeljem naprijed navedenog, Izvršitelj je dana 28.2.2017. dostavio Naručitelju zahtjev za izdavanje prethodne suglasnosti za uvođenje podizvoditelja i dopunu zahtjeva dostavom dokaza sposobnosti podizvoditelja od 15.03.2017. godine broj: 382-SKP/17 sukladno traženju Naručitelja, a sve vezano za uvođenje tvrtke VUK d.o.o. iz Đurđevca u izvršavanje ugovora o prijevozu učenika osnovnih škola nad kojima osnivačka prava ima Grad Koprivnica.

Sukladno naprijed navedenom sklopljen je Aneks Ugovoru br. 1/17. koji je uveden podizvoditelj koji će izvesti radove u protuvrijednosti od 4.957,20 kn bez PDV-a, a što ne prelazi 30% vrijednosti Ugovora. Podizvoditelj će izvršiti prijevoz dijela učenika Osnovne škole „Braće Radić“ Koprivnica i to: 25 učenika na relaciji od 0-5 km, 20 učenika na relaciji od 6-10 km i 3 učenika na relaciji od 11-15 km. Sudjelovanje Podizvoditelja ne utječe na odgovornost Izvršitelja prema Naručitelju iz temeljnog Ugovora.

S obzirom na naprijed navedeno predlaže se donošenje ovog Zaključka.

 Nositelj izrade i predlagatelj akta:

UPRAVNI ODJEL ZA DRUŠTVENE DJELATNOSTI I EUROPSKE POSLOVE:

Pročelnik:

 Darko Ledinski, prof.